דניס ריצ'י

דניס מקאליסטר ריצ'י (באנגלית: Dennis MacAlistair Ritchie ; 9 בספטמבר 1941 – 12 באוקטובר 2011) היה חוקר מדעי המחשב אמריקאי הידוע בתרומתו והשפעתו על שפות התכנות ALTRAN ,B ,BCPL ,C ועל מערכת ההפעלה UNIX.

חייו 
ריצ'י נולד בברונקסוויל, ניו יורק וסיים תואר באוניברסיטת הרווארד בפיזיקה ובמתמטיקה שימושית. בשנת 1967 התחיל לעבוד במרכז מחקר מדעי המחשב של מעבדות בל. בתחילת שנות השבעים של המאה ה-20 פיתח ריצ'י את שפת C על בסיס שפת B (שהיא עצמה התפתחה משפת BCPL). יחד עם קן תומפסון, הוא השתמש בשפת C כדי לפתח את ליבת מערכת ההפעלה UNIX. למערכת ההפעלה נודעו השפעות עצומות על עולם מערכות ההפעלה, בין היתר כבסיס למערכת ההפעלה המודרנית לינוקס ובהטמעת השימוש במערכת הקבצים ההיררכית.

בספרו "The C Programming Language", שנכתב יחד עם בריאן קרניגהאן, פרסם תוכנית הדגמה המדפיסה את המחרוזת "hello, world" למסך, ובכך מיסד מסורת שימוש בתוכנית Hello world כדי להדגים תחביר של שפת תכנות מסוימת.

בשנת 1983 קיבל ריצ'י את פרס טיורינג ואת פרס ACM למערכת תוכנה יחד עם קן תומפסון על מימוש מערכת ההפעלה UNIX.

ב-12 באוקטובר 2011 נפטר בביתו בניו ג'רזי בגיל 70.

קישורים חיצוניים

הערות שוליים

מדענים שעל שמם כוכב לכת מינורי
מתכנתים אמריקאים
יוניקס
זוכי פרס טיורינג
זוכי מדליית ריצ'רד המינג
מדעני מחשב אמריקאים
מפתחי שפות תכנות
בעלי תואר דוקטור מאוניברסיטת הרווארד
סגל מעבדות בל
זוכי פרס יפן
זוכי המדליה הלאומית לטכנולוגיה ולחדשנות
אמריקאים שנולדו ב-1941
אמריקאים שנפטרו ב-2011
זוכי פרס ACM למערכת תוכנה